VIÐVÖRUN TIL ÁHORFENDA.
Í ÞÆTTINUM ER GRÓFT MYNDEFNI.
SUMUM NÖFNUM HEFUR VERIÐ BREYTT.
Neyðarlínan, hvert er neyðartilvikið?
Það koma um 15 neyðarsímtöl.
Fólk er í miklu uppnámi þegar það hringir í neyðarlínuna.
Þú heyrir það á þessum símtölum í neyðarlínuna.
Sumir eru hræddir.
Sumir telja þetta sprengingar en aðrir eru vissir um byssuskot.
Sumir hafa litið út og séð manneskju liggja á jörðinni.
Hafa séð þrjár manneskjur nærri manneskjunni á jörðinni.
Vitni hefur séð skoti hleypt af á manneskjuna á jörðinni.
HEFNENDURNIR
Klukkan 03.09 nóttina fyrir 12. desember 2019
berst fjöldi ískyggilegra neyðarlínusímtala
um mögulega skotárás
í íbúðahverfinu Nacksta í V-Sundsvall.
Með þessar upplýsingar
fara allir þrír bílarnir strax frá lögreglustöðinni
og stefna að heimilisfanginu þar sem þetta var tilkynnt.
Eðlilega teljum við þetta vera mjög alvarlegt atvik
og reynum að búa okkur andlega undir að þetta sé skotárás.
Nacksta er íbúðahverfi rétt vestan við Sundsvall,
frekar stórt svæði.
Þarna eru pítsustaðir, verslanir og þess háttar
auk margra leiguíbúða og íbúða í einkaeigu.
Þarna er fólk á öllum aldri sem býr á svæðinu.
Það tekur ekki langan tíma að fara frá stöðinni þangað í Nacksta.
Kannski sjö til tíu mínútur.
Við kollegi minn höfðum ekki jafn- mikinn tíma í spjall og venjulega
þar sem ökuferðin var svona stutt
og svo miklum upplýsingum var dælt í okkur.
Ég er upptekinn við að reyna að melta upplýsingarnar
og reyna að stjórna liðunum sem ég stjórna á leiðinni.
Við erum einbeitt á það sem við þurfum að gera
og hvað gæti beðið okkar á vettvangi.
Við vitum ekki hvort gerendurnir séu enn á staðnum.
Upplýsingar berast um að þrjár manneskjur hreyfi sig á svæðinu.
Sumir segja þrír menn í dökkum fötum
sem virðast ekki vera að flýta sér.
Við komum og þegar við komum út úr bílnum sjáum við hóp fólks
standa í húsagarðinum.
Við teljum þetta vera sjö til tíu manns kannski
og þegar við nálgumst sjáum við að þau reyna endurlífgun á manni.
Þetta er karlmaður með blóð á bringunni og jörðinni undir.
Það er vetur og það snjóar svo þetta sést vel.
Í mestum forgangi er að bjarga lífi manneskjunnar á jörðinni.
Líf kemur alltaf fyrst.
Svo geturðu farið að hugsa um hvernig á að halda áfram
og tryggja vettvanginn. Eru gerendurnir enn þarna?
Kollegi minn hjálpar til við endur- lífgunina því við vorum fyrstir.
Sjúkrabíllinn er á leiðinni en er enn ekki kominn.
Ég reyni að stíga til baka og fá yfirsýn.
Eru gerendurnir enn hérna?
Á meðan ég stend þarna er mér sagt af fjölda vitna
að þrír gerendur í dökkum fötum hafi horfið
í átt að miðborginni og iðnaðarsvæðinu hérna.
Stuttu eftir að fyrsti bíllinn kom á vettvang
kemur sjúkrabíllinn og fer með slasaða manninn á spítala.
Hundasveitin kemur á sama tíma og hefur sporrakningu
og reynir að ná þeim grunuðu
sem vitni sáu fara af vettvangi nokkrum mínútum fyrr.
Við vitum alveg hvað við gerum er við komum á vettvang
og um leið og við komum hleypi ég hundinum út
og set allt á hann svo hann geti hafið leit
að þeim grunuðu sem hafa flúið.
Þegar ég fer nærri staðnum sem þeir grunuðu fóru víst á
hitti ég vitni sem segir að þeir hafi hlaupið í þessa átt.
Niður aflíðandi og frekar varinn stað.
Í þessu tilfelli, þegar þú hefur vitni sem beinir þér í átt
sem það telur að þeir grunuðu hafi flúið
eru hundarnir ótrúlega gott tæki í leitinni
því þeir geta leitað að lyktarslóða sem mannfólkið skilur eftir sig.
Það passar sem vitnin segja
og hundurinn staðfestir.
Þetta er rétta stefnan.
Hann finnur sterka lykt allt frá upphafi.
Lyktin leiðir niður á milli tveggja bygginga.
Ég ákvað að taka herkænskustopp
og gera allt klárt
svo ég viti að kollegi minn sé á sömu blaðsíðu
og að allt sé klárt ef við skyldum ná þeim.
Fólki sem hefur sýnt að það sé tilbúið að skjóta.
Við vitum alltaf af þeim þegar við eltum þá.
Það virðist sem við séum ekki langt á eftir þeim.
Þetta var tilkynnt frekar fljótt og var í stuttri akstursfjarlægð.
Við fengum góða slóð
svo það var eins og við værum nær en við getum verið stundum.
Við fylgjum lyktinni að snúningsplani.
Þetta er einangraður staður
og þegar ég nálgaðist hugsaði ég: "Hér mun lyktin stoppa."
Það væri bíll þarna eða eitthvað annað til að fara á.
Ég nálgast hægt og finn fyrir vonbrigðum
því við náum þeim ekki.
Þeir voru með farartæki hérna á snúningsplaninu.
Við komumst ekki lengra.
Hundurinn er mjög viss á þessum tímapunkti
og dregur mig áfram.
Það líður smástund áður en ég sé í snjónum
að þeir hafa haldið áfram.
Við fylgjum slóðinni áfram
og komum að frekar hárri girðingu inn á byggingasvæði.
Frá henni höldum við áfram að rekja
og eftir stutta stund komum við að lestarteinum.
Ég kalla í gegnum talstöðina að við nálgumst lestarteinana núna
og ég þurfi að stoppa lestirnar til að tryggja öruggt vinnuumhverfi.
Þeir svara í talstöðina en hundurinn vill ekki bíða
heldur fer áfram.
Það eru ekki margir sem hafa gengið hérna.
Ég sé á nokkrum stöðum
að við eltum þrjár manneskjur.
Ég átta mig aftur á því. Hverja eltum við?
Leitin tekur þig yfir.
Við erum í skotheldum vestum sem þola visst kalíber.
Kollegi minn hefur dregið upp byssuna sína.
Ég reyni að gera aðstæður fyrir okkur eins góðar og hægt er
ef við skyldum ná þeim.
Við höldum áfram að elta lestarteinana dágóðan spöl
áður en þeir beygja skyndilega inn á iðnaðarsvæði
yfir aðra girðingu.
Ég hleypi hundinum í gegn sem aftur sýnir mikið sjálfsöryggi í leitinni
og heldur leitinni áfram.
Hann er með sömu sannfæringu og hraða og í byrjun.
Við komum að tréi.
Þegar við erum á leiðinni framhjá trénu
lyftir hundurinn skottinu og virðist tilbúinn.
Ég sleppi taumnum sem ég hef haldið í allan tímann,
dreg upp vopnið mitt og byrja að skoða tréð,
í kringum tréð og jafnvel upp í tréð.
Það er eins og þeir séu hér núna.
Við náðum þeim.
Á Sundsvall-spítalanum er komið í ljós
að fórnarlambið hefur verið skotið a.m.k. níu sinnum.
Meðal annars í mjöðmina, handlegginn og brjóstkassann.
Á meðan hundasveitin eltir þá grunuðu uppi
kemst lögreglan að því að maðurinn hefur látist.
Þökk sé skilríkjum sem fundust í vasanum hans
eru borin kennsl á hann sem 28 ára föður ungra barna,
Phillip Elander.
Phillip ólst aðallega upp hjá ömmu sinni og afa í Sundsvall
og bjó svo með maka sínum
og eignaðist tvö börn með honum
sem ég held að þegar glæpurinn var framinn
hafi verið nálægt skólaaldri.
Sambandinu hafði lokið og börnin bjuggu með móður sinni
en hann vildi hitta þau.
Svo var hann í Stokkhólmi þar sem hann bjó með öðrum maka
en þegar því lauk flutti hann aftur til Sundsvall.
Þegar glæpurinn var framinn bjó hann með annarri konu.
Phillip er lögreglunni þekktur.
Það eru fíkniefnabrot og ofbeldisglæpir á sakaskránni.
Það getur bent til tilefnis og þess háttar
en það er allt of snemmt til að draga ályktanir.
Þú hugsar þetta samt
þegar einhver á sakaskrá er skotinn.
Hundasveitin er á hælum þeirra grunuðu
og eftir 40 mínútna eftirför
gefur hundurinn greinileg merki við tré.
Ég kveiki á vasaljósinu á vopninu mínu og...
skoða tréð.
Ef einhver sæti þarna.
Ég sé engan en þegar ég lýsti aftur með ljósinu
niður að hundinum stendur hann
með framlappirnar næstum uppi í trénu
og sýnir að hann hafi fundið eitthvað.
Ekki einhvern en eitthvað samt.
Þegar ég fer upp að trénu þar sem hundurinn stendur
horfi ég inn í tréð og sé einhvers konar húfu.
Í henni er byssa.
Við erum enn að leita að þeim grunuðu.
Það er enn í forgangi.
Við reynum að fá lögreglulið hingað eins fljótt og hægt er
sem getur séð um þetta
svo við getum haldið leit áfram.
Frá trénu heldur slóðin áfram út á Södra Järnvägsgatan
og ég sé leigubíl koma með ljósið slökkt...
sem þýðir að hann sé bókaður.
Ég hugsa að þetta séu þeir í leigubíl fyrir framan okkur.
Við stöðvum leigubílinn og í honum er bara ökumaður.
Hann er annars tómur.
Kollegi minn fær það verkefni að skoða leigubílinn betur
og komast að því hvert hann hefur farið og hvert hann fer.
Á meðan heldur hundurinn áfram fram hjá leigubílnum.
Við komum að húsi þar sem hundurinn vill fara upp litlar tröppur
og að dyrum.
Hundurinn lyktar að bilinu á dyrunum
og er að fara að gelta til þess að láta mig vita að þeir séu inni.
Ég læt vita af því og bið um leyfi til að fara inn
en við heyrum í talstöðinni að við eigum ekki að gera það
heldur þess í stað tryggja staðinn
svo enginn komist inn eða út.
Vegna þessa ákváðum við að bíða eftir sérsveitinni.
Á glæpavettvanginum í Nacksta
er lögreglan að vinna að því að girða svæðið af
og tala við fleiri vitni.
Ég held að hann hafi annaðhvort verið skotinn þar sem hann lá,
þar sem við finnum hann, úti í húsagarðinum,
eða þetta hafi gerst annars staðar og honum tekist að færa sig.
Svo komumst við að því að skotunum var hleypt af í stigagangi 44C hér.
Ég fer að sjá hvort ég geti fundið vísbendingar.
Ég kem hingað og sé strax að það eru blóðslettur á gólfinu
og skothylki á nokkrum stöðum.
Ég kem upp tröppurnar hér og sé einstaka slettu á gólfinu.
Ég fer upp tröppurnar til að sjá hvort ég geti séð fleiri spor.
Ég sé ekkert lengra uppi og heyri heldur ekkert þarna uppi.
Ég ákveð að fara ekki út í húsagarðinn núna
því ef við erum með mögulegan glæpavettvang
vil ég ekki skemma nein möguleg skóför og þess háttar.
Í næsta skrefi blandast tækniliðið í málið.
Rannsóknarliðið stendur frammi fyrir miklum erfiðleikum.
Þegar við komum sjáum við að tíminn skiptir sköpum hér.
Við ákveðum að setja í forgang að tryggja sporin úti vegna veðurs.
Það er yfir frostmarki og sporin gætu horfið
eða skemmst með tímanum.
Það er mikið af skóförum á þessu svæði.
Við þurfum að velja hvar við höldum að gerendurnir hafi verið
og halda okkur við þá.
Við vitum ekki á staðnum hvort við séum með rétt skóför eða ekki.
Við þurfum bara að tryggja, skrá og mynda þau.
Ein manneskja hefur farið í djúpan snjó hérna
yfir í byggingu B.
Svo aftur í djúpan snjó að glugga þarna á svölunum.
Það er blóðfar þarna
sem passar við DNA fórnarlambsins.
Hérna, úti á svölunum, var blóð á glugganum
og þrjú skothylki.
Fórnarlambið lá hér.
Það voru tveir blóðblettir.
Frá blóðinu þarna nærri tryggjum við mörg skóför og eitt skothylki.
Rétt fyrir fimm að morgni,
tæpum tveimur tímum eftir fyrsta símtal í neyðarlínuna,
kemur svæðissérsveitin að húsinu í Södra Järnvägsgatan
þar sem grunaðir morðingjar eru taldir vera.
Það fyrsta sem við gerum er að fá yfirsýn yfir staðinn.
Þetta er hættuleg staða.
Við erum með gerendur sem við teljum vopnaða
og geta beitt ofbeldi, það sýndu þeir með því að skjóta mann,
og við erum með flókið aðgerðar- umhverfi hérna líka.
Við erum í miðri Sundsvall snemma morguns,
það eru margir á ferli, á leið í vinnu,
svo við lokum götunni líka sem við stöndum á
því við viljum ekki að almenningur
komi á milli okkar og eignarinnar þar sem gerendurnir gætu verið.
Okkar takmark til að byrja með er að einangra gerendur í eigninni
svo þeir geti ekki farið.
Við erum ekki að flýta okkur að fara inn í eignina
þar sem eru þrír gerendur sem eru líklega vopnaðir.
Við veljum varnaraðferð.
Við erum samt með bolmagn sem getur farið inn ef þarf.
Næsta skref er að reyna að ná lausn í gegnum samningaviðræður
til að koma gerendunum út.
Eftir smástund koma tvær manneskjur út um dyrnar vinstra megin
þar sem fulltrúinn með hundinn hefur fært lögregluna.
Við sjáum að þeir halda ekki á vopnum.
Mér fannst þeir virka hissa á að sjá okkur þarna
en um leið og við byrjum að gefa fyrirskipanir
hlustuðu þeir, voru rólegir og gerðu það sem við sögðum.
Þegar búið var að handtaka tvo af þremur grunuðum morðingjum
á lögreglan bara eftir að tryggja eignina
og handtaka þann þriðja, og sennilega síðasta, manninn.
Aðgerðin heldur áfram.
Við vitum ekki hversu margir eru í íbúðinni.
Við skipuleggjum hvernig við förum inn og leitum í eigninni.
Á vettvangi glæpsins rannsakar tækniliðið stigaganginn
þar sem lögreglan sá líka leifar af blóði og skothylki.
Þegar við förum inn í stigaganginn fáum við á tilfinninguna
að fórnarlambið og gerandinn hafi verið nánir
því þarna er þröngt og skothylkin eru nálægt hvert öðru.
Blóðið kemur eiginlega beint úr horninu,
hylkin liggja beint við tröppurnar.
Blóðmagnið eykst frá neðri hæð að þeirri fyrir ofan.
Blóðið hér uppi hafði dropað niður
og það var blóð á þessari hurð.
Ég mat það þannig að blóðug hendi hefði haldið í handfangið
að þessari íbúð.
Kannski til stuðnings eða sem kall eftir hjálp.
Frá íbúðardyrunum liggur blóðslóðin að útidyrahurðinni
en handfangið þar er líka með blóðugu handafari.
Þú gætir túlkað það sem svo að fórnarlambið hefði flúið gerendur
upp tröppurnar á efri hæðina og út í húsagarðinn.
50 mínútum eftir að tveir grunaðir yfirgefa húsið og eru handteknir
ákveður sérsveitin að fara inn í húsið til að finna fleiri.
Þegar við nálgumst viljum við ekki fara á þetta opna svæði
því við yrðum berskjölduð
svo við förum framhjá þessu rauða húsi og aðeins lengra upp.
Svo tökum við tæki sem við þurfum,
tæki til að brjóta okkur inn og komast örugglega inn
og við ákváðum að nota skjöld svo ég tek einn og fer fyrstur.
Þegar við setjum þetta á okkur förum við laumulega um,
förum á milli húsanna
og stöndum eiginlega á horninu nálægt ruslatunnunum.
Við söfnum saman bolmagninu og pössum að allir séu klárir.
Svo förum við að útidyrunum.
Spennan er mikil.
Við höfum komið gerendum áfram sem eru sennilega vopnaðir.
Þeir hafa sýnt að þeir geta beitt ofbeldi með því að skjóta mann.
Það er því viss spenna þegar við förum inn í svona íbúð.
Þegar við komum að dyrunum eru þær ólæstar.
Við opnum þær og næstum um leið
sé ég einhvern sofa á dýnu á gólfinu.
Ég fer inn og tryggi manneskjuna
á meðan kollegar mínir leita í eigninni
og tryggja að þar séu ekki fleiri gerendur.
Svo var ekki.
Það var bara ein manneskja sofandi þarna.
Handtakan var átakalaus. Hann var hissa en rólegur.
Hann streittist ekki á móti og við tryggðum hann þegar hann lá á dýnu.
Við erum með bíl með okkur
sem við notum til að flytja hann á lögreglustöðina í Sundsvall
þegar við girðum staðinn af.
Það sem er mjög mikilvægt í rannsókninni
er að tryggja fólkið sem hefur verið handtekið
ásamt vopnunum sem fundust um nóttina í trénu.
Aðeins seinna þennan dag gengur annar hundur þessa sömu slóð
og finnur aðra byssu í sama tré.
Lögreglan hefur nú tryggt tvö möguleg morðvopn.
Eina 9 mm Walther-byssu og eina 6.35 kalíbera FN-byssu.
Ásamt öðru sem fannst eru þær sendar til greiningar.
Rannsakendur reyna nú að fá yfirsýn yfir þrjá fönguðu mennina.
Jussi Laamanen, Roman Rasouli og Ken Lundin.
Lögreglan kannast við þá alla þrjá
fyrir fíkniefnabrot, ofbeldisglæpi og óspektir.
Þeir hafa ekki verið mjög virkir í Sundsvall.
Þeir koma úr norðurhluta svæðisins
þar sem þeir ólust upp og þekkjast þaðan.
Frekar óþekktir, ég hef ekki átt í höggi við þá áður.
Ég sé þá ekki sem manngerðina
sem myndi venjulega fremja svona glæp.
Viðbrögð þeirra þegar þeir eru handteknir er að neita glæpnum.
"Þeir komu ekki nálægt þessu."
Roman og Jussi vilja ekki ræða hvað þeir gerðu
eða hvar þeir hafa verið.
Þeir neita öllu glæpsamlegu athæfi.
Ken segist hafa tekið benzó
og muni ekkert eftir kvöldinu
og viti því ekkert.
Hann býr samt í íbúðinni við Södra Järnvägsgatan
þar sem þeir voru handteknir.
Þar sem mennirnir vilja ekki tala við lögregluna
halda rannsakendur áfram að leita að tilefni
og tengingu á milli þeirra grunuðu og fórnarlambsins.
Þeir neita að þekkja Phillip, fórnarlambið.
Neita að hafa hitt hann, haft samband við hann eða vita af honum.
Við sjáum ekki samband á milli þeirra grunuðu og fórnarlambsins.
Við verðum að safna upplýsingum,
eins miklum upplýsingum og hægt er um þá handteknu og fórnarlambið.
Til að festast ekki í þeirri trú að mennirnir þrír hafi gert þetta
heldur muna alltaf að það gætu verið aðrir gerendur.
Við rannsökum annað líka.
Á meðan kemur í ljós
að það var atvik um sumarið
þar sem ráðist var á Phillip fyrir utan húsnæði afa síns og ömmu.
Kærastan hans segir okkur
að hann hafi komið út úr bíl
og fólk hafi komið að honum,
líka úr bíl, og ráðist á hann.
Honum tekst að flýja
og komast inn í húsið.
Rætt er um að þetta sé gengi frá Stokkhólmi
og minnst er á Dauðagengið.
Okkar kenning er að þetta sé eitthvað í sambandi við
misheppnuð fíkniefnaviðskipti.
Það kemur fram í yfirheyrslum
að Phillip hafi að sögn svikið út úr fólki
mikið magn fíkniefna og peninga.
Stórir fíkniefnaglæpir eru algengir hér í Sundsvall.
Áður voru glæpamennirnir okkar í stóru borgunum.
Nú sjáum við stóra borgarglæpona koma til okkar.
Ég held að samkeppnin um dóp í stóru borgunum verði harðari.
Það er hrárra umhverfi.
Við vitum öll að byssuofbeldi hefur aukist.
Ég sé fólk reyna að ná nýjum hlutum.
Það eru nýir markaðir að fá hérna á nyrðri svæðunum.
Þetta rannsökum við.
Það sýnir ekkert eða bendir til
að morðið tengist gengjum.
Við getum aldrei tengt það við neinn.
Manneskjan sem gæti sagt okkur frá er Phillip og hann...
getur það ekki.
Lögreglan hafnar því að þetta gæti verið gengi frá Stokkhólmi
sem myrti Phillip.
Þegar hún grefur dýpra í misheppnuð fíkniefnaviðskipti
þá um sumarið
kemst hún að áhugaverðum upplýsingum.
Phillip og nokkrir aðrir ferðuðust einhvers staðar frá Sollefteå
og fóru svo til Noregs yfir Östersund.
Þar ætluðu þeir að selja dóp.
Þegar þeir stoppa á einhvers konar bensínstöð, matsölustað
eða eitthvað þess háttar fara hinir tveir út úr bílnum
og Phillip ekur í burtu
og heldur dópinu, peningunum eða hverju því sem er í bílnum.
Ein manneskja sem minnst var á þá að ætti þátt í þessu var Ken
og annað nafn sem minnst var á af vitnum
og hafði átt þátt í þessu var Roman.
Þetta eru upplýsingar sem við fengum frá nokkrum vitnum
svo það er líklegt tilefni.
Í leit á heimili mannanna
finnst margt sem skiptir máli í formi fíkniefna,
jakka, skotheld vesti og fleiri byssur.
Líka síma sem lögreglan vonar að styðji kenningu hennar
í sambandi við morð Phillips.
Sími Kens er gerður upptækur frá Södra Järnvägsgatan.
Hann er beyglaður og brotinn.
Í fyrstu reynum við að komast inn í hann.
Tækniliðinu hér í Sundsvall tekst það ekki
svo hann er sendur á rannsóknarstofuna.
Við búumst við að síminn sé mikilvægur
þar sem þeir reyndu að skemma hann á hátt sem...
Þeir reyndu ekki bara að fela hann heldur beygja og brjóta hann
svo hann yrði ónothæfur og ekki væri hægt að ná gögnum úr honum.
Það gerir hann enn áhugaverðari.
Hann er of skemmdur til að rannsóknarstofan komist inn
og það er synd rannsóknarinnar vegna.
Þrátt fyrir að geta ekki fengið upplýsingar úr símanum
fær lögreglan annars konar hjálp við rannsóknina
þegar hún finnur myndir úr öryggismyndavél
á veginum sem þeir grunuðu flýðu frá Nacksta til Södra Järnvägsgatan.
Þær sýna að strax eftir að skotunum var hleypt af
sjáum við þrjá einstaklinga þarna
og þeir ganga og skokka aðeins
og þegar við lítum á myndirnar úr öryggismyndavélinni
sjáum við að lögreglan er 12 mínútum á eftir þeim.
Þetta er mjög mikilvægt.
Ég hef unnið sem saksóknari í mörg ár
og ég hef aldrei séð rannsókn sem hefur verið svona nákvæm
þegar kemur að tímalínunni
þar sem allt leiddi strax í það næsta.
Þegar niðurstöðurnar af rannsóknar- stofunni fara að berast
er eins og við vörpum öndinni léttar.
Við fáum niðurstöður um að það séu púðurleifar
á hönskum og jökkum.
Við finnum DNA úr þessu fólki
á skothylkjunum á vettvangi, kúlum í byssunum
og á byssunum.
Við fáum greiningar af skósólum
sem sýna að skórnir sem við höfum gert upptæka af handtökustaðnum
passa við skóförin við hliðina á blóðinu á glæpavettvanginum.
Við erum með sömu skóför á stígnum sem þeir flýðu niður.
Það er eins og við séum alveg á réttri braut.
Miðað við það sem virðast vera sterk tæknisönnunargögn
ákveður saksóknari að ákæra
og þann 7. júlí 2020
hefjast réttarhöldin við héraðsdóm Sundsvall.
Okkar kenningar eru að þessir þrír menn sem eru ákærðir
hafi ákveðið að taka Phillip af lífi
og skipuleggi og útvegi vopn
og komi sér svo þangað og skjóti hann.
Þeir ákváðu að flýja þessa leið.
Við rannsóknarmennirnir voru alveg sammála
um að þetta væri góð undanfararannsókn.
Við vorum alveg sannfærð, miðað við sönnunargögnin okkar,
að þetta myndi leiða til sakfellingar.
Þegar úrskurðurinn kemur þann 5. ágúst
ákveður rétturinn óvænt að sýkna mennina þrjá
af morðinu á Phillip.
Samkvæmt úrskurði réttarins
stóðust tæknisannanirnar ekki.
DNA annarra fannst líka á byssunum.
Það er því ekki mögulegt, samkvæmt réttinum,
að segja hver framdi morðið.
Mennirnir þrír voru þess í stað sakfelldir fyrir röð smáglæpa.
Tveir þeirra þriggja hlutu stutta fangelsisdóma
og sá þriðji sektir.
Ég var mjög hissa og vonsvikin.
Þetta er alls ekki það sem við vonuðum.
Ég vorkenni fjölskyldu fórnarlambsins.
Vonbrigðin voru bersýnileg
miðað við að við töldum okkur hafa sannað að mennirnir þrír
hefðu framið þennan glæp
svo það urðu vonbrigði.
Í fyrstu missirðu máttinn
en svo veistu bara að þetta þarf að fara aftur fyrir rétt.
Ég áfrýjaði því eiginlega strax
því ég vildi láta sjá um þetta eins fljótt og hægt er.
Við þurfum bara að reyna aftur.
Við erum sannfærð um að við séum með gerendurna,
þeir séu þeir sem við handtókum,
svo við fundum aftur með saksóknara
og förum í gegnum úrskurðinn. Getum við bætt einhverju við
áður en saksóknari áfrýjar dómnum?
Við höfum ekki komist inn í einn símanna.
Við leggjum mikla áherslu á að reyna aftur.
Fyrir áfrýjunarréttarhöldin
velja rannsakendur að reyna aftur að komast inn í brotinn síma Kens
sem rannsóknarstofunni mistókst áður að gera.
Hann er sendur til sérfræðings
hjá ríkislögregludeildinni í Stokkhólmi.
Hann lítur á hann
og við útskýrum að þetta sé gríðarlega mikilvægt
svo hann vinnur lengi við hann
og tekst að komast inn í hann.
Það sem við vinnum núna við,
þökk sé aðgerðardeildinni sem komst í símann,
er að reyna að finna tengingu á milli fórnarlambs og gerenda.
Í símanum er á meðal annars Wickr-forrit.
Þar sjáum við að Ken og Phillip hafa sent hvor öðrum skilaboð
kvöldið sem morðið var framið.
Við sjáum líka að þeir hafa haft samband rétt fyrir morðið.
Phillip skrifar að þeir ættu að koma að Nackstavägen 44.
Við teljum að þeir hafi ákveðið að hittast
og að það tengist dópsölu.
Það er tilfinningin þótt okkur hafi ekki tekist að sanna það.
Tilfinningin þegar við finnum þessi tengsl,
að þeir hafi haft samband það kvöld,
var virkilega góð.
Við finnum líka mynd í símanum
af einhverjum að handleika aðra byssuna, 6.35 mm,
og á þessum myndum sést manneskja
í grárri peysu með gullúr.
Við finnum fleiri myndir í símanum
þar sem Ken er í þessari peysu í einhverju partíi
og með gullúr svo við sjáum að hann hefur handleikið byssuna.
Við finnum líka myndir af skotfærum fyrir mismunandi byssur.
Við erum svo ánægð.
Nú er ómögulegt að okkur mistakist.
Þann 3. nóvember 2020 hefjast áfrýjunarréttarhöldin.
Ken, sem situr af sér annan dóm, kemur með fylgd,
en spurningin er hvort Jussi og Roman, sem eru lausir,
mæti nokkuð yfir höfuð.
Það var lengi óvíst hvort þeir grunuðu myndu mæta
í áfrýjunarréttarhöldin því þeir eru frjálsir.
Þeir koma fyrir réttinn.
Réttarhöldin vara í nokkra daga og þeir mæta þá daga.
Áður en réttarhöldunum lýkur bið ég að þeir fari þegar í hald.
Svo förum við, sitjum úti og bíðum.
Áfrýjunardómur tekur ekki ákvörðun í sambandi við varðhald
þennan föstudag
svo Jussi og Roman fá að yfirgefa réttinn.
Þar sem þeim er ekki haldið á föstudeginum höfum við áhyggjur
um að við fáum ekki sakfellingu fyrir áfrýjunarrétti heldur.
Áfrýjunardómstóllinn dæmir saksóknara í hag
og breytir úrskurði héraðsdóms.
Þann 22. janúar 2021
eru mennirnir þrír dæmdir í 18 ára fangelsi hver.
Þar sem áfrýjunardómstóllinn frestaði varðhaldinu
eru Jussi og Roman nú horfnir.
Þeir gera sér grein fyrir hver úrskurðurinn verður og...
hafa tíma til að skipuleggja þetta.
Það er sorglegt og slæmt, sérstak- lega fyrir fjölskyldu og vitni
sem hafa verið hrædd, þar sem þetta eru alvöruglæpamenn.
Þeir gætu framið alvarlega glæpi.
Þetta er ótrúlega svekkjandi.
Við erum með tvo menn, sem hafa verið sakfelldir,
lausa á meðal almennings.
Þeir voru sakfelldir fyrir morð
þar sem þeir skutu aðra manneskju til bana.
Það eru líka vissar áskoranir sem felast í að finna þá
miðað við að við höfum ekki lengur opna frumrannsókn
þar sem við getum notað alls kyns valdbeitingu.
Við vissum að við yrðum að treysta á almenning.
EFTIRLÝSTIR
Hjálpið lögreglunni að finna Roman Rasouli og Jussi Laamanen
sem reyna að komast undan réttlætinu.
Þeir hafa verið dæmdir til 18 ára fangelsis fyrir morð
en hafa ekki komið til að afplána dóminn.
Við viljum ekki að almenningur nálgist þessa menn.
Þeir eru sakfelldir fyrir morð og eru á flótta.
Við fáum ábendingu um að þeir búi allt frá Malmö
til Haparanda svo ábendingar komu alls staðar að frá Svíþjóð.
Fjöldi ábendinganna voru með alvöruinnihald
og við fórum eftir þeim.
Fjölda ábendinga var hægt að útiloka frekar snemma
sem óviðkomandi málinu.
Þetta var blandaður póstur.
Það er ekki auðvelt að fela sig allt sitt líf.
Það kostar mikla peninga, einhver þarf að vernda þig
og þú þarft að fara varlega því einhver gæti kjaftað frá þér
svo lífið er ekki auðvelt í felum.
Jafnvel þótt Jussi og Roman séu eftirlýstir,
bæði innanlands og alþjóðlega af Europol,
tekst þeim að vera í felum.
Í október 2021
eru tvö alvarleg búðarrán framin í V-Svíþjóð
þar sem vísbendingar leiða til sakfelldu morðingjanna tveggja
sem nú eru taldir vera í felum í Värmland.
Austur- og vesturhéröðin sjá um rannsóknina
svo við höfum samband frá því snemma í ferlinu
og þau telja sig hafa fundið út hvar þeir séu.
Við fylgjum því leitinni að Jussi og Roman.
Lögreglan hefur handtekið Roman Rasouli og Jussi Laamanen.
Á miðvikudaginn í síðustu viku, 11 mánuðum eftir úrskurðinn,
voru sakfelldu morðingjarnir loksins handteknir
eftir gríðarlega leitaraðgerð
þegar þeir ferðuðust að felustað sínum á náttúruverndarsvæðinu
Glaskogen í Arvika-sveitarfélaginu.
Það að þeir hafi tækifæri á að láta sig hverfa
og fremja það sem virðast vera nýir stórglæpir
finnst mér hræðilegt fyrir fólk sem hefur orðið fyrir
þessum nýju glæpum.
Á sama tíma er fullnægjandi
að við getum lokið morðmálinu með að þeir séu handteknir.
Þetta snerti sannarlega við mér því þetta var ung manneskja
sem var tekin af lífi.
Þú getur ímyndað þér kvíðann hjá honum
á þessum síðustu mínútum þegar hann reynir að hlaupa fyrir lífi sínu.
Auðvitað snerti morð hans við mér.
Ungi maðurinn... sem var myrtur,
sem á fjölskyldu, sem...
mun aldrei fá að sjá hann aftur.
Það snertir við þér.
Þýðandi: Eva Hjaltalín Ingólfsdóttir plint.com